Arhitectura cu specific montan, care îmbină elemente din lemn și piatră, aerul curat de munte și imprejurimile, fac din această pensiune o locație perfectă pentru odihnă și relaxare.

Dacă sunteți sătui de forfota și stresul orașului, vă puteți relaxa citind o carte pe șezlong, făcând o binemeritată baie de aer și soare, chiar în jacuzziul din incinta pensiunii, iar seara puteți savura un pahar de vin pe terasă, în compania familiei sau a prietenilor.

Pensiunea noastră dispune de un living spațios cu loc de luat masa, loc de relaxare și socializare, bucătărie complet utilată, baie de serviciu, terasă generoasă în exterior, jacuzzi interior/exterior cu șezlonguri, 4 dormitoare modern mobilate,  fiecare dotate cu baie proprie, TV, minibar, internet wireless și, nu în ultimul rând, cu o

panoramă deosebită in funcție de orientare.

Curtea spațioasă de aproximativ 1000 mp, acoperită cu iarbă,  precum și peisajul pitoresc, creează o ambianță placută.

Aici, în Moieciu de Sus, găsiți locul ideal dacă sunteți pasionați de drumeții montane, o aventură cu bicicleta, ATV-ul, buggy-ul, bobul alpin, tiroliana, sporturi de iarnă, dar și dacă doriți doar să vă relaxați într-o zonă liniștită, cu scurte ieșiri prin împrejurimi la cules de fragi, afine, zmeură, mure, sau ciuperci, care cu siguranță vă vor încărca bateriile pe termen îndelungat.

Totodată, vă puteți încânta papilele gustative cu produse locale din gospodăriile moiecene sau din restaurantele tradiționale existente în proximitatea pensiunii.

Toate acestea vă pot garanta o ședere relaxantă, reconfortantă și, cu certitudine,

vă vor convinge să reveniți.